Ehdotus Neuvoston asetus tietyistä Somaliaan kohdistuvista rajoittavista toimenpiteistä annetun asetuksen (EY) N:o 147/2003 muuttamisesta





[pic] | EUROOPAN YHTEISÖJEN KOMISSIO | Bryssel 31.1.2007 KOM(2007)20 lopullinen Ehdotus NEUVOSTON ASETUS tietyistä Somaliaan kohdistuvista rajoittavista toimenpiteistä annetun asetuksen (EY) N:o 147/2003 muuttamisesta (komission esittämä) PERUSTELUT (1) Somalia asetetaan 10. joulukuuta 2002 vahvistetulla yhteisellä kannalla 2002/960/YUTP aseiden ja kaikenlaisten niihin liittyvien tarvikkeiden toimittamista ja myyntiä koskevaan kieltoon, joka kattaa myös sotilastoimintaan liittyvän teknisen ja taloudellisen avun toimittamisen Somaliaan. Sotilastoimintaan liittyvän teknisen ja taloudellisen avun toimittamista koskeva kielto pantiin täytäntöön 27. tammikuuta 2003 annetulla neuvoston asetuksella (EY) N:o 147/2003. (2) Afrikan sarven alueen maiden yhteistyöjärjestön (IGAD) tekemän, Somaliassa toteutettavaa suojelu- ja koulutusoperaatiota koskevan ehdotuksen johdosta Yhdistyneiden Kansakuntien turvallisuusneuvosto päätti 6. joulukuuta 2006 tehdä edellä tarkoitettuihin toimenpiteisiin poikkeuksen, joka mahdollistaa aseiden ja puolustustarvikkeiden sekä teknisen koulutuksen ja avun toimittamisen operaation tukemiseksi tai siinä käytettäväksi kuten YK:n turvallisuusneuvoston päätöslauselman 1725(2006) 3 kohdassa määrätään. (3) Kyseinen teknisen ja taloudellisen avun toimittamiskieltoa koskeva poikkeus olisi pantava täytäntöön muuttamalla neuvoston asetus (EY) N:o 147/2003. Ehdotus NEUVOSTON ASETUS tietyistä Somaliaan kohdistuvista rajoittavista toimenpiteistä annetun asetuksen (EY) N:o 147/2003 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon neuvoston yhteisen kannan 2007/…/YUTP Somalian asettamisesta aseita, ampumatarvikkeita ja puolustustarvikkeita koskevaan vientikieltoon vahvistetun yhteisen kannan 2002/960/YUTP muuttamisesta[1], ottaa huomioon komission ehdotuksen, sekä katsoo seuraavaa: (1) Yhteisellä kannalla 2002/960/YUTP asetetaan Somalia aseita, ampumatarvikkeita ja puolustustarvikkeita koskevaan vientikieltoon ja kielletään sotilastoimintaan liittyvän teknisen neuvonnan, taloudellisen tuen ja muun avun sekä koulutuksen toimittaminen Somaliaan. Sotilastoimintaan liittyvän teknisen ja taloudellisen avun toimittamiskielto on pantu täytäntöön tietyistä Somaliaan kohdistuvista rajoittavista toimenpiteistä 27 päivänä tammikuuta 2003 annetulla neuvoston asetuksella (EY) N:o 147/2003[2]. (2) Yhdistyneiden Kansakuntien turvallisuusneuvosto antoi 6 päivänä joulukuuta 2006 päätöslauselman 1725(2006), jäljempänä ’YK:n turvallisuusneuvoston päätöslauselma 1725(2006)’; sillä muun muassa tehdään kyseisiin rajoittaviin toimenpiteisiin poikkeus, joka mahdollistaa aseiden ja puolustustarvikkeiden sekä teknisen koulutuksen ja avun toimittamisen operaation tukemiseksi tai siinä käytettäväksi kuten päätöslauselman 1725(2006) 3 kohdassa määrätään. (3) Yhteisellä kannalla 2007/…/YUTP muutetaan yhteistä kantaa 2002/960/YUTP, jotta rajoittavia toimenpiteitä koskevat poikkeukset saataisiin YK:n turvallisuusneuvoston päätöslauselmaa 1725(2006) vastaaviksi. Asetus (EY) N:o 147/2003 olisi muutettava tämän mukaisesti, ON ANTANUT TÄMÄN ASETUKSEN: 1 artikla Muutetaan asetus (EY) N:o 147/2003 seuraavasti: 1. Lisätään 3 artiklaan 4 kohta seuraavasti: ”4. Poiketen siitä, mitä 1 artiklassa säädetään, sen jäsenvaltion, johon palveluntarjoaja on sijoittautunut, liitteessä mainittu toimivaltainen viranomainen voi sallia sotilastoimintaan liittyvän teknisen neuvonnan, rahoituksen ja taloudellisen avun toimittamisen operaation tukemiseksi tai siinä käytettäväksi kuten YK:n turvallisuusneuvoston päätöslauselman 1725(2006) 3 kohdassa määrätään.”. 2. Lisätään 3 a artikla seuraavasti: ”3 a artikla Komissio muuttaa liitettä jäsenvaltioiden toimittamien tietojen perusteella.”. 3. Lisätään liitteeksi tämän asetuksen liitteenä oleva teksti. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja LIITE "LIITE Luettelo 3 a artiklassa tarkoitetuista toimivaltaisista viranomaisista (jäsenvaltiot täydentävät) BELGIA BULGARIA TŠEKKI TANSKA SAKSA VIRO KREIKKA ESPANJA RANSKA IRLANTI ITALIA KYPROS LATVIA LIETTUA LUXEMBURG UNKARI MALTA ALANKOMAAT ITÄVALTA PUOLA PORTUGALI ROMANIA SLOVENIA SLOVAKIA SUOMI RUOTSI YHDISTYNYT KUNINGASKUNTA EUROOPAN YHTEISÖ European Commission DG External Relations Directorate A. Crisis Platform and Policy Coordination in CFSP Unit A2. Crisis Management and Conflict Prevention CHAR 12/106 B-1049 Bruxelles/Brussel (Belgia) Sähköposti: relex-sanctions@ec.europa.eu Puhelin: (32-2) 295 55 85 ja 299 11 76 Faksi: (32-2) 299 08 73” [1] EUVL L …, …..2007, s…. [2] EYVL L 24, 29.1.2003, s. 2.